Årsmøte Yris Kafé 14. februar 2019
-16 frammøtte-
Sak 1. Opning av årsmøtet v/Martin Fredheim Klaesson 
1.1 Innkalling, godkjent utan merknad   
1.2 Godkjenning av sakliste. Burde vore lagt ut offentleg ei veke før årsmøtet, elles ok. 
1.3 Val av møteleiar – Martin Fredheim Klaesson vart valt 
1.4 Val av referent , Silje Opheim vart valt 
1.5 Val av to personar som skal skrive under møteprotokoll – Oddbjørg Bø Muri og Andreas                 Drageset. 
Sak 2. Årsmeldingane for 2018 vert lese opp:
· Årsmelding frå styret 
· Årsmelding Oldestafetten 
· Årsmelding fotball 
· Årsmelding friidrettsgruppa 
· Årsmelding Skarsteinsetra Opp 
· Årsmelding idrettsskulen 
· Årsmelding alpingruppa 
· Årsmelding fjelltrimgruppa 
· Årsmelding idrettsmerkegruppa 
· Årsmelding skigruppa nordisk 

Sak 3. Tove Vedlog gjekk igjennom årsregneskapet for 2018, og dette blei godkjent. 

Sak 4. Fastsetjing av medlemskontingent. Vi ønsker å behalde prisane vi hadde i fjor. 
 -Barn under 16 år kr. 250 
- Støttemedlem kr. 200 
- Vaksne (Frå 16 år) kr. 350 
- Familie kr. 500 
- I familiemedlemskap kan reknast barn til og med det året dei fyller 18 år
Sak 5. Arenabygget 
Planen er å vere ferdig rundt 1. mai med råbygget. Etter dette er det lagt opp til ein god del dugnad innandørs. Byggenemnda har framleis ikkje høyrt noko om idrettslaget får utbetalt spelemidlar i år. Nemnda melder om at dei ligg godt ann i forhold til budsjett, dette takka vere god dugnadsinnsats med grunnarbeidet. Når det gjeld forsikring av bygget er det noko nemnda må undersøke snarast. 

Sak 6. Budsjett for 2019  – Godkjent 

Sak 7. I forbindelse med eit lån på arenabygget kr. 1. 000.000 må årsmøtet utnemne 2 personar som skal signere med namn og roller i vedtaket. Det blei vedtatt at leiar Roger Skarstein Viem og kasserar Tove Vedlog skal signere på vedtaket. Lånet skal sikrast med kommunal garanti. 
Sak 8. Innmelde saker 
8.1 Olden IL fyller 100 år i 2020 og Hans Petter Galtung ønsker at det vert danna ein jubileumskomité. Styret får ansvar for å danne ein jubileumskomité. 
8.2 Hans-Petter Galtung informerer om status i bok-komitéen i forbindelse med 100-års jubileet. Han seier det blir litt som ei bygdehistorie i tillegg då dei tek med aktivitetar som ikkje har vore organisert i regi av idrettslaget. Han har fått med seg ei knippe personar med kunnskap og interesse om emnet. Komiteen består av Birger Fagerlid, Andreas Skogli, Dagfinn Gytri, Egil Solheim, Aslaug Eide, Bjarte Haugen, Rune Vanberg og Hans-Petter Galtung (leiar). Av desse dannar Egil Solheim, Aslaug Eide, Rune Vanberg og Hans-Petter Galtung eit eige skriftstyre. 
8.3 Byggenemda ønsker at lager og styrkerom vert prioritert i høve ferdigstilling av arenabygget. Styrkerommet fordi idrettsungdomane har eit prekært behov for å kunne drive skikkeleg styrketrening med lause vekter. Denne type styrketrening er eit must for alle over ein viss alder som driv med kast/sprint/hopp. Gjerne kjøpe noko brukt utstyr. Det blei tipsa om at enn blant anna kan søkje Sparebankstiftinga om dette. 
8.4 Hans-Petter Galtung ønsker at årsmøtereferatet vert publisert på nettsida. Og at kontaktinformasjon til alle medlemmane i gruppene bør ligge ute på Olden IL si heimeside.  
8.5 Sykkelgruppe i Olden – For igjen å kunne søkje om å arrangere sykkelklasse i Skarsteinsetra Opp må Olden IL ha eiga sykkelgruppe. Dette med bakgrunn i nye reglar for sykkelritt på veg, samt forsikrings-/lisensordning. Enn trengde då eit vedtak på årsmøte der det vart stadfesta at det vert oppretta ei sykkelgruppe. Dette blei einstemmig vedtatt. 
8.6 Årsmøtet vedtok å endre dato på fjelltrimmen. Fjelltrimgruppa ønskte å endre dato for neste sesong av fjelltrimmen til 1. september då det har vore utfordrande å få ned nokre av bøkene på postane på grunn av vêrforhold. Den sesongen vi er inne i no går fram til 1. oktober 2019. Fjelltrimsesongen 2019/2020 startar 1. september 2019 og blir avslutta 31.08.2020. Dei kjem til å telle med september månad både denne sesong (2018/2019) og sesongen 2019/2020. 
8.7 Sondre Guddal Muri tok opp spørsmålet om deltakarar frå andre idrettslag skal betale treningsavgift/medlemsavgift. Årsmøtet vedtok at dei skal betale treningsavgift. Dei bør samtidig oppfordrast til å betale medlemsavgift då Olden IL får tilskot for kvart medlem. 
8.8 Sondre Guddal Muri spør om overtrekksdraktene og konkurransedraktene er klare til bestilling. Han får tilbakemelding om at det er dei, og at styret vil sende inn bestilling. 


Sak 9. Val 
Oddbjørg Muri frå valnemnda går igjennom kven som tek attval og kven som er nye i dei ulike gruppene. 
Sak 10. Ordet fritt 
Bør der vere ein dugnad på idrettsplassen ved Aldaheim? Sondre Guddal Muri kallar inn til dugnad. 
Andreas Drageset fortel at der er eit ønske om gapahuk på Skarsteinsetra. Ideen blei lufta, men ingenting blei vedtatt. Idrettslaget har mykje arbeid framover med arenabygget, vedlikehald av Aldaheim stadion og friidrettsanlegget ved skulen, samt ferdigstilling av klatreparken. Stemninga var at ideen er god, men at dette må kome i andre rekke i denne omgong. 
Ny postkasse på Huaren? Fjelltrimgruppa vil søkje Sparebankstiftinga om støtte til dette. 
Ragnvald Flåten kom med innspel om at ein eller to bør sitte i basarkomiteen i 2 år slik at der er nokon som veit kva og korleis basaren skal planleggast og gjennomførast. Årsmøtet er einig. Ragnvald er villeg til å sitte for andre året på rad for å hjelpe neste komité.  
Olden IL bør få på plass ei husnemd når arenabygget er ferdig då der er ulike arbeidsoppgåver som må ivaretakast i forbindelse med bygget. 
Hans Petter Galtung ønsker at det vert lagt ved ei oversikt over kven som har gjeve gåve/andelar til klatreparken i årsmeldinga. 

